tartuNLP/wikipedia-smugri-20251201 huggingface dataset:
Arthur Honegger

Arthur Honegger (10. märts 1892 – 27. november 1955) oli Šveitsi päritolu Prantsusmaa helilooja.
Lapsena huvitus ta jalgpallist ja ragbist ning tema muusikaõpingud olid lünklikud. Ta käis küll viiulitundides, kuid harmooniat õppis iseseisvalt Ludwig van Beethoveni sonaatide järgi. Süsteemsema hariduse sai ta alles Pariisi konservatooriumis aastatel 1911–1914, kus nägi Satie dadaistlikku balletti „Paraad“, mis kaugendas Honeggeri impressionismist ning lähendas satiirile ja irooniale. Pariisis kohtus ta ka heliloojatega, kellest moodustus impressionismivastane rühmitus Les Six (Kuuik). Kuuiku liikmetest mõjutas Honeggeri kõige rohkem Darius Milhaud, kes pani Honeggeri kuulama kaasaegset muusikat ja viis ta muusikasalongidesse. Milhaud tutvustas Honeggerile ka džässi, mille elemente on selgelt tunda tema tšellokontserdis ja oratooriumis "Jeanne d'Arc tuleriidal". Teine rühmituse liige Georges Auric tutvustas Honeggerile Jean Cocteau loomingut, kellest sai tema suurim kirjanduslik koostööpartner. Kuuik tegutses vaid neli aastat, kuni aastani 1921. Pärast seda tutvus ta impressionist Maurice Raveliga, keda teised vältisid.
Honegger on rühmituse liikmetest mitmekülgseim, tema muusikat mõjutasid nii Johann Sebastian Bach, Max Reger ja Richard Strauss kui ka prantsuse muusika. Uusklassitsistina võttis ta eeskuju minevikust. Ta ütles: "Oks, mis on tüvest lahti rebitud, hävib kiiresti." Honeggerile meeldis rangus, tõsidus ja komplitseeritus. Oratooriumis "Kuningas Taavet" (1921) katsetas ta polütonaalsusega, soovides nii võimalikult palju kasutada moodsa harmoonia võimalusi. Tema loomingut mõjutasid ka muusikavälised hobid: masinad ja sport. 1923. aastal kirjutas ta menuka sümfoonilise pildi "Pacific 231", mis kirjeldab auruveduri liikumahakkamist, sõitu, pidurdust ja seismajäämist. Orkestriteoses "Ragbi" on orkester jagatud kaheks, kujutades kahte meeskonda. Teost on ette kantud ka staadionidel.
1935. aastal kirjutas Honegger oratooriumi "Jeanne d'Arc tuleriidal", kus oli ühendatud erinevaid teatrivorme, nende hulgas ka sõnalavastus. Libreto autor Paul Claudel keeldus alguses teksti kirjutamast, kuid ühe rongisõidu ajal aknast välja vaadates ilmutas Jeanne d'Arc Claudelile end ise. Teoses, millest sai teise maailmasõja ajal patriootlik teos, on Honegger sidunud džässi, polütonaalsuse, Gregoriuse koraali ja rahvalaulu. Huvitav on ka orkestratsioon: ta asendas metsasarved saksofonidega ning kasutas varajast elektroonilist pilli Martenot' lained.
Palsi paljand

Palsi paljand on paljand Lavatsi järve idakaldal; halduslikult Tartu maakonnas Kastre vallas. Paljand on arvele võetud ürglooduse objektina.
Tikste paljand

Tikste paljand (ka: "Pokardi paljand") on paljand Tikste ürgorus Pokardi oja kaldal; halduslikult Valga maakonnas Tõrva linnas. Paljand on arvele võetud ürglooduse objektina.
Viirpea-pütt

Viirpea-pütt ("Poliocephalus poliocephalus") on pütlaste sugukonda viirpea-püti perekonda kuuluv linnuliik.
Ta elab Austraalias.
Tallinna linnavolinike loend

Tallinna linnavolikogu Tallinna linnavolinike loendid:
Suurpütt

Suurpütt ("Aechmophorus occidentalis") on pütlaste sugukonda suurpüti perekonda kuuluv linnuliik.
Ta on Põhja-Ameerika suurim pütlane.
NYHA südamepuudulikkuse funktsionaalne klassifikatsioon

NYHA südamepuudulikkuse funktsionaalne klassifikatsioon on inimeste südamepuudulikkusega seotud funktsionaalsete seisundite klassifikatsioon, mis on välja töötatud New Yorgi Südamearstide Assotsiatsiooni ("NYHA") poolt. Esimese NYHA südamepuudulikkuse funktsionaalse klassifikatsiooni avaldas 1928. aastal New Yorgi Südamearstide Assotsiatsioon.
Kliiniline kardioloogia.
NYHA klassifikatsiooni kasutatakse, vaatamata klassifikatsiooni piirangutele, mingil määral ka tänapäeval südamepuudulikkuse diagnoosimisel ja kaasaegsete laboratoorse diagnostika meetodite ning analüüside läbiviimise plaani ja/või eristusdiagnoosi koostamisel.
Konuvere sild

Konuvere sild (tinglikult ka Konuvere maanteesild) on 1993. aastal ehitatud sild Rapla maakonnas Märjamaa vallas Konuvere külas, Tallinna–Pärnu–Ikla maantee 78. kilomeetril.
Konuvere sild on üks kolmest sillast Konuvere külas, mis viivad üle Vigala jõe. Varem maanteesillana kasutusel olnud sild, Konuvere kivisild, asub uue silla kõrval. Küla lääneosas asub Konuvere raudteesild, mis ehitati Rapla–Virtsu raudtee tarbeks.
Sild on 84,43 meetrit pikk ja 15,8 meetrit lai. Sõidutee laius on 11 meetrit. Silla number Maanteeameti registris on 269.
Silda renoveeriti 2006. aastal.
Ernő Rubik

Ernő Rubik (sündinud 13. juulil 1944 Budapestis) on ungari leiutaja, skulptor ja arhitektuuriprofessor. 
Ta sai ülemaailmselt kuulsaks tänu enda leiutatud peamurdmist nõudvatele mänguasjadele, mille hulka kuulub ka Rubiku kuubik (1974).
Elulugu.
Tema isa oli lennundusinsener, ema luuletaja. 
1967. aastal lõpetas Ernő Rubik Budapesti tehnoloogia ja majandusülikooli inseneriteaduskonna insener-ehitaja kutsega.
Aspirantuuris õppis ta skulptuuri ja sisekujundust.
1971–1975 töötas arhitektina, seejärel naasis ülikooli ja sai dotsendiks.
1983 asutas ta oma stuudio Rubik Stúdió, mis tegeles mööblidisainiga.
1987 sai ta professori kutse.
1990 asutas Ungari Tehnikaakadeemia (Magyar Mérnöki Akadémia) ning oli selle president kuni 1996. 
Akadeemias loodi rahvusvaheline Rubiku Fond eriti andekate noorte leiutajate toetamiseks.
Tänapäeval osaleb ta videomängude loomisel, kirjutab artikleid arhitektuurist ja juhib Rubiku Stuudiot.
Henri Käsper

Henri Käsper (sündinud 7. aprillil 1972 Tallinnas) on Eesti ettevõtja, suhtekorraldaja ja pokkerimängija.
Käsper on Eesti venekeelse ajalehe Den za Dnjom ja suhtekorraldusfirma KPMS üks asutajaid.
Haridus.
Henri Käsper lõpetas 1990 Tallinna 1. Keskkooli. Sama aasta sügisel astus Tartu Ülikooli, kus omandas hariduse ajakirjanduse ja kommunikatsiooni erialal.
Pokker.
Henri Käsper on üks edukamaid turniiripokkeri mängijaid Eestis, olles "live"-turniiridelt pokernews.com-i andmetel võitnud kokku ligi 300 000 dollarit ning tulnud sellel alal kolm korda Eesti meistriks. Käsper on osalenud mitme pokkeriturniiri korraldamisel. Henri Käsper on kommenteerinud Kanal 2 ülekandeid Euroopa pokkeriturneedelt.
2008. aastal valiti Henri Käsper pokkeriportaali PokerNews lugejaküsitluse põhjal aasta parimaks Eesti pokkerimängijaks ning 2009. aastal pokkeriga tegelevate ettevõtete esindajatest moodustatud žürii poolt Eesti aasta pokkeripersooniks.
Isiklikku.
Henri Käsper on abielus Katri Käsperiga, kes on Eesti üks edukamaid naispokkerimängijaid.
Gottfried Dunkel

Gottfried Valentin Dunkel (11. veebruar 1895 Tallinn – 18. veebruar 1942 Vjatlagi vangilaager, Kirovi oblast) oli eesti sõjaväelane (sanitaarmajor, 1930) ja arst.
Ta lõpetas 1921. aastal Tartu Ülikooli arstiteaduskonna, 1927 dr. med. Korporatsioon Fraternitas Estica vilistlane.
Gottfried Dunkel osales Esimeses maailmasõjas ja Vabadussõjas. 
Arreteeriti NKVD poolt 3. detsembril 1940 Tallinnas. Suri Nõukogude vangilaagris.
Teksariie

Teksariie ehk teksasriie ehk teksas ehk denim on riidesort, millest valmistatakse enamasti pükse, tagisid, seelikuid ja kotte. 
Teksariie on tavaliselt iseloomuliku diagonaalse toimse koega puuvillane tekstiil.
Sinine teksariie on saadud indigoga värvimise teel, enamasti on värvitud vaid koelõngad, lõimelõngad on valged. 
Teksariidele on omane värvi kulumine kandmisel, eriti kohtades, mis kannatavad kõige rohkem hõõrdumise ja surve all, pükstel näiteks põlveõndlates. Mõned inimesed peavad kulumisomadust efektseks ja seetõttu valmistatakse ja müüakse ka teksasid, millel on tootmise käigus teatud kohad juba "ära kulutatud".
Päritolu.
Teksariiet hakati algselt tootma Prantsusmaal. Riidesort levis Itaaliasse, kus hakati sellest valmistama teksapükse. Algselt valmistati teksariidest tööpükse, tunkesid, kuid 20. sajandil kujunes teksariidest ülemaailmne mood.
Pontechianale

Pontechianale on vald Itaalias Piemonte maakonnas Cuneo provintsis.
Pontechianale kõrgus merepinnast on 1614 meetrit. Asustustihedus on keskmiselt inimest ruutkilomeetri kohta.
Pontechianale piirneb Bellino, Casteldelfino, Crissolo ja Oncino vallaga Itaalias ning Saint-Vérani, Saint-Pauli, Molines-en-Queyras' ja Ristolas' vallaga Prantsusmaal.
Läänes ja põhjas Prantsusmaaga piirneva Pontechianale halduspiirides asuvad järgmised asulad: Castello, Chianale, Forest, Genzana, Maddalena (keskus), Rueites, Villaretto.
1942. aastal rajati Po parempoolse lisajõe Varaita orus asuvasse Pontechianalesse pais, mille tulemusel moodustus Pontechianale järv.
Pontechianale territooriumil asub osa umbes 825 hektaril laiuvast Alevè metsast.
Alevè mets

Alevè mets, tuntud ka kui Alvé mets (itaalia keeles "Bosco dell'Alevè" ja "Bosco dell'Alvé"), on mets Itaalia Alpides Cuneo provintsis, Sampeyre, Casteldelfino ja Pontechianale omavalitsusüksuste territooriumil. 
Varaita jõe orus Viso mäe nõlvadel 1500 kuni 2500 meetri kõrgusel merepinnast kasvava Euroopa suurima seedermännimetsa pindala on umbes 825 hektarit.
Kvaternaari ajastul moodustunud mets oli tuntud juba antiikajal, alates 2000. aastast on see ühenduse tähtsusega alana kaitse all.
Seshego

Seshego on linn Lõuna-Aafrika Vabariigis Limpopo provintsis Capricorni ringkonnas.
Seshego oli aastatel 1972–1974 Lebowa bantustani pealinn.
2001. aasta oli linna elanikest mustanahalisi aafriklasi 99,86%, värvilisi 0,10%, valgeid 0,03%, ja India/Aasia päritolu inimesi 0,01%
Vereeniging

Vereeniging on linn Lõuna-Aafrika Vabariigis Gautengi provintsis, Sedibengi ringkonna halduskeskus.
Linn asutati 1892. aastal
2001. aasta oli linna elanikest valgeid 47,7%, mustanahalisi aafriklasi 38,5%, India/Aasia päritolu inimesi 7,6% ja värvilisi 6,2%. Elanikest pidas emakeeleks afrikaani keelt 46,6%, sotho keelt 20,9%,
inglise keelt 16,3%, suulu keelt 5,7%, koosa keelt 3,9%, tsvana keelt 2,4%, pedi keelt 1,5%
ja teisi keeli 1,7%..
2011. aasta rahvaloenduse andmetel oli Vereenigingi elanikest mustanahalisi aafriklasi 55,05%, valgeid 33,09%, India või Aasia päritolu inimesi 5,81%, värvilisi 5,10% ja teisi 0,96%. Afrikaani keelt pidas emakeeleks 34,85% inimesi, sotho keelt 26,21%, inglise keelt 15,47%, suulu keelt 8,29%, koosa keelt 4,16%, tsvana keelt 2,76%, pedi keelt 1,77% ja tsonga keelt 1,22%.
Gastroenteroloogia

Gastroenteroloogia on meditsiiniharu, mis tegeleb seedeelundkonna ja selle haigustega.
Gastroenteroloogiaga tegelev teadlane või arst on gastroenteroloog.
Nkandla

Nkandla on linn Lõuna-Aafrika Vabariigis KwaZulu-Natali provintsis uThungulu ringkonnas, Nkandla valla halduskeskus.
2001. aasta oli linna elanikest mustanahalisi aafriklasi 99,90%, värvilisi 0,07% ja valgeid 0,03%..
Nkandlas on sündinud poliitik Jacob Zuma, kes oli aastatel 2009–2018 Lõuna-Aafrika Vabariigi president.
Krista Siegfrids

 
Krista Siegfrids (õieti Kristin Siegfrids; sündinud 4. detsembril 1985 Kaskinenis) on soome laulja.
Ta esindas Soomet 2013. aasta Eurovisiooni lauluvõistlusel Malmös lauluga "Marry Me". Laul sai finaalkontserdil 13 punktiga 24. koha.
Siegfridsi emakeel on rootsi keel. Ta valdab vabalt ka soome ja inglise keelt.
Muusika.
Krista Siegfridsi debüütalbum "Ding Dong" ilmus 10. mail 2013, ning esimene singel "Marry Me" esindas Soomet 2013. aasta Eurovisiooni lauluvõistlusel Malmös.
Debüütalbum jõudis ka Eestisse. Eestis levitab albumit EMI Music OY.
2016. aastal ilmub Siegfridsi teine stuudioalbum. Praeguseks on tulevaselt albumilt avaldatud kaks singlit: "Cinderella", "On &amp; Off" ja "Better On My Own".
2016. aasta alguses osales Siegfrids Rootsi Eurolaulu valimisel rootsikeelse looga "Faller" ("Kukun"), kuid ei pääsenud võistlusel finaali.
Peaaegu kõikidele Krista Siegfridsi singlitele on tehtud muusikavideod, millega saab tutvuda laulja Youtube'i kanalil.
Marek Kolk (matemaatik)

Marek Kolk (sündinud 27. novembril 1978 Viljandis) on eesti matemaatik. Ta töötab Tartu Ülikooli matemaatika-informaatika teaduskonnas matemaatika instituudis arvutusmeetodite lektorina. Marek Kolk on tuntud nii malekohtuniku kui ka maletajana. Sai FIDE-lt 2014. aastal rahvusvahelise arbiitri nimetuse.
Teadustegevus.
2008–2010 oli Marek Kolk Tartu Ülikooli matemaatika-informaatika teaduskonnas matemaatika instituudi teadur. Tema peamine uurimisvaldkond oli efektiivsed numbrilised meetodid integraal- ja integro-diferentsiaalvõrrandite ligikaudseks lahendamiseks.
Vaba aeg.
Marek Kolk tegutseb FIDE poolt tunnustatud malekohtunikuna ja mängib ka ise malet. Tema maletajapagasis on Viljandimaa meistri tiitel 2003. aastast, Eesti kirimale meistri tiitel 2005. aastast ning Tartu kiirmale meistri tiitlid 2011. ja 2012. aastast. Marek Kolgile meeldib tegeleda male- ja loodusfotograafiaga.
Dutywa

Dutywa (endise nimetusega Idutywa) on linn Lõuna-Aafrika Vabariigis Ida-Kapimaa provintsis Amathole ringkonnas, Mbhashe valla halduskeskus.
2001. aastal moodustasid mustanahalised aafriklased linna elanikest 100%..
Linn asutati 1858. aastal. Linn sai nime Mbhashe lisajõe Dutywa järgi.
Linnas on sündinud endine Lõuna-Aafrika Vabariigi president Thabo Mbeki.
Mvezo

Mvezo on küla Lõuna-Aafrika Vabariigis Ida-Kapimaa provintsis OR Tambo ringkonnas.
Mvezos on sündinud endine Lõuna-Aafrika Vabariigi president Nelson Mandela.
2011. aasta rahvaloenduse andmetel oli Mvezo elanikest mustanahalisi aafriklasi 100,00%. Koosa keelt pidas emakeeleks 98,27% inimesi, viipekeelt 0,62%, suulu keelt 0,49%, afrikaani keelt 0,37%, sotho keelt 0,12% ja inglise keelt 0,12%.
Graça Machel

Graça Machel (neiuna Graça Simbine; sündinud 17. oktoobril 1945 Gaza provintsis Mosambiigis) on Mosambiigi poliitik.
Lapsepõlves oli ta metodisti misjoni aktivist, ta õppis protestantlikus misjonikoolis. Ta sai stipendiumi õppimiseks Coimbra Ülikoolis. Aastal 1972 lõpetas ta Lissaboni Ülikooli saksa filoloogia bakalaureusena. Tal oli annet keelte peale ning ta valdab suurepäraselt veel inglise, portugali, hispaania, prantsuse ja itaalia keelt; samuti kui oma emakeelt tsonga keelt. Aastal 1973 pöördus ta tagasi Mosambiiki. Ta asus tööle kooliõpetajana ja astus Mosambiigi Vabastusrindesse.
Aastal 1975, pärast Mosambiigi vabanemist määras president Samora Machel ta kultuuri- ja haridusministriks. Samal aastal nad ka abiellusid ja neil sündis kaks last. Ta oli Samora Macheli järel abielus endise Lõuna-Aafrika Vabariigi presidendi Nelson Mandelaga. Ta on esimene inimene, kes on olnud abielus kahe presidendiga.
DOI

Objekti digitaalidentifikaator (inglise keeles "digital object identifier", DOI) on sümbolite jada, mille abil identifitseeritakse unikaalselt mingi objekt, näiteks elektrooniline dokument. Koos DOI-nimega hoitakse objekti kohta käivaid metaandmeid, sealhulgas näiteks veebiaadressi. Seejuures võivad metaandmed muutuda, ent DOI jääb alati samaks. Veebis viitamisel on DOI näol tegemist stabiilse püsiviidaga, sest veebiaadressi muutumisel on DOI registreerinud asutusel (nt kirjastusel) kohustus metaandmeid vastavalt uuendada. DOI-d on kasutusel eelkõige teadusajakirjades avaldatud artiklite identifitseerimisel, sageli lisatakse need bibliograafilisse kirjesse.
DOI-sid vahendab mitu rahvusvahelist organisatsiooni, kellest tuntuim on CrossRef. DOI-d on tasulised.
DOI-d käsitleb standard ISO 26324.
DOI koosneb prefiksist ja sufiksist, mida eraldab kaldkriips. Prefiks on mingile organisatsioonile (nt kirjastusele) eraldatud tunnusnumber, sufiks konkreetse objekti identifikaator, mille määrab vastav organisatsioon ise. DOI-d ei ole tõstutundlikud.
Parimad (Tarmo Pihlap)

"Parimad" on Tarmo Pihlapi 2001. aastal ilmunud kogumikalbum mis sisaldab varem ilmumata lugusid ja uusi mikse.
1CD (72:43)
Selle andis välja Records 2000
Punase kuninganna hüpotees

Punase kuninganna hüpotees on evolutsiooniline teooria, mis kirjeldab liikidevahelist võidurelvastumist ja mille järgi peab iga liik elus püsimiseks pidevalt arenema.
Kui varem peeti evolutsiooni suunavaks jõuks liikide vajadust ümbritseva keskkonnaga kohaneda, siis hiljem on leitud, et palju olulisemat rolli mängivad liikidevahelised suhted. Kui kooslusesse kuuluvatest liikidest kasvõi üks muutub, siis sunnib ta sellega muutuma ka kõiki teisi.
Seda on kasutatud ka sugude olemasolu põhjendamiseks, väites, et suguline paljunemine võimaldab parasiteeritavatel parasiteerijatega evolutsioonis sammu pidada.
Hüpoteesi püstitas 1973. aastal Leigh Van Valen ja selle nimetus tuleneb Lewis Carrolli raamatust "Alice peeglitagusel maal ja mida ta seal nägi" (1872; eesti keeles 1993).
Soome põhiseadus

Soome põhiseadus (soome keeles "Suomen perustuslaki"; rootsi keeles "Finlands grundlag") on Soome Vabariigi põhiseadus. Praegune põhiseadus kehtib alates 1. märtsist 2000.
11. juunil 1999 Eduskunnas vastu võetud põhiseaduses on ühendatud varasemad neli eraldi põhiseadust: 1919. aastast kehtinud riigikorraseadus ("hallitusmuoto"), 1928. aastast kehtinud parlamendiseadus ("valtiopäiväjärjestys") ning 1922. aastast kehtinud Eduskunna ja valitsuse volitusi ning riigikohtu tööd reguleerinud seadused.
Põhiseadus sätestab, et Soome on parlamentaarne vabariik. Põhiseadus on Soome seadusandluse ja avaliku võimu teostamise alus. See sätestab inimeste põhiõigused ja -kohustused ning reguleerib üksikisiku ja riigi suhted.
Põhiseaduses on 13 peatükki, mis koosnevad 131 paragrahvist.
Aleksander-Henn Schipai

Aleksander-Henn Schipai (21. november 1929 Tallinn – 5. märts 2004 Tallinn) oli eesti majandusteadlane ja ujumiskohtunik. 
Ta lõpetas 1949. aastal Tallinna 2. Keskkooli ja 1953. aastal Tallinna Polütehnilise Instituudi majandusteaduskonna, 1968. aastal sai majandusteaduste kandidaadiks. Aastatel 1978–1998 oli ta Eesti Majandusjuhtide Instituudi dotsent ja õppetoolijuhataja.
1947. aastal hakkas ta harrastama ujumist Tallinna Spartakis, hiljem treenis Tallinna Kalevis Eduard Takkeri juhendamisel. Aastatel 1959–1990 oli ta Ujumisföderatsiooni presiidiumi aseesimees ja ta tegutses ka kohtunikuna (alates 1966. aastast üleliidulise kategooria kohtunik).
Isiklikku.
Tema ema Elsa-Helmi Schipai oli tennisist.
Toomas Tamsar

Toomas Tamsar (sündinud 22. veebruaril 1967 Tallinnas) on eesti ettevõtja, tippjuht ja juhtide "coach".
Ta lõpetas 1985. aastal Tallinna 21. Keskkooli ja 1992. aastal Tallinna Tehnikaülikooli majandusteaduskonna.
Aastatel 1994–1998 oli ta Eesti Kaubandus-Tööstuskoja peadirektor, 1998–1999 Norma Grupi juhatuse esimees, 1999–2000 AS NG Investeeringud juhatuse esimees, 2000–2002 Tallinna Kaubamaja juhatuse esimees.
Toomas Tamsar oli 1995. aastal üks OÜ Balti Juhtimiskonverents asutajaid ning on siiani Pärnu Konverentside eestvedaja, samuti ettevõtte Tamsar Coaching omanik.
20. maist 2013 kuni 20. maini 2019 oli ta Eesti Tööandjate Keskliidu tegevjuht.
Barbara Werle

Barbara May Theresa Werle (abielus Barbara Branca; 6. oktoober 1928 New Yorgi osariik, Westchesteri maakond, Mount Vernon – 1. jaanuar 2013 California, San Diego maakond, Carlsbad) oli USA filminäitleja ning tantsija.
Advokaat John Branca on tema poeg.
Marian Wantoła

Marian Wantoła (2. veebruar 1926 Bielsko – 1. jaanuar 2013 Bielsko maakond, Wilkowice) oli poola joonistaja ja animaator.
Orobia

Orobia (lombardi keeles "Uròbia") on ajalooline piirkond Itaalias Lombardias. Orobia pealinnaks peetakse Bergamod.
Orobia piirneb läänes 1454. aasta Lodi rahuga Veneetsia läänepiiriks määratud Adda jõega ning idas Lombardia idapiiriga. Orobia all peetakse silmas Ida-Lombardiat, vastandina Lääne-Lombardia Insurbiale. Piirkond on nüüdse Bergamo, Brescia, Cremona, Mantova ja Sondrio provintsi alal.
Orobia nimetus tuleneb 1. aastatuhat eKr maa-ala asustanud orobi hõimude nimest. Plinius Vanem omistab neile Como, Bergamo, Licini Forumi ja Parra asutamise.
Piirkonna pindala on 14 829 km² ja elanike arv 3 341 778.
Peale itaalia keele kõneldakse Orobias lombardi keele murdeid.
Reuters

Reuters on rahvusvaheline uudisteagentuur. Selle peakontor asub Londonis. 
Uudiseid edastab Reuters inglise, prantsuse, araabia, hispaania, saksa, itaalia, vene, hiina, jaapani ja portugali keeles. 
Agentuuri asutas saksa päritolu briti ajakirjanik Paul Julius von Reuter aastal 1851. 
Reuters kuulub alates 2008. aastast Thomson Reutersi kontserni. Varem kuulus Reutersi uudisteagentuur sõltumatule ettevõttele Reuters Group plc, mille 2008. aastal omandas Kanada päritolu Thomson Corporation.
Associated Press

Associated Press (AP) on rahvusvaheline uudisteagentuur, mille peakontor asub New Yorgis. 
Uudiseid edastab Associated Press inglise, prantsuse, araabia, hispaania, saksa, itaalia, vene, hiina, jaapani ja portugali keeles. 
Associated Press on mittetulunduslik ühistu, mis kuulub USA ajalehtedele ning raadio- ja telejaamadele, mis kasutavad agentuuri uudiseid ja pakuvad agentuurile materjali. 
Associated Pressi tellijaid väljaspool Ameerika Ühendriike maksavad agentuurile selle teenuste eest tasu, kuid nad ei kuulu uudiseid panustavate liikmetena ühistusse.
2005. aastal avaldas Associated Pressi uudiseid rohkem kui 1700 ajalehte ning rohkem kui 5000 tele- ja raadiojaama. 
Associated Pressil on üle maailma 243 bürood ja agentuur osutab teenuseid vähemalt 120 riigis. 
Ajalugu.
Agentuuri asutasid 1846. aastal viis USA päevalehte, et jagada Ameerika-Mehhiko sõja uudiste edastamise kulu.
Anton Starkopfi stipendium

Anton Starkopfi stipendium on aastatel 2002–2014 Tartu Kultuurkapitali ja Tartu linna välja antud stipendium skulptorile või skulptuuriprojekti meeskonnale, kelle looming on rikastanud oluliselt Eesti kunstipilti, eelistades võimalusel Tartuga seotud loomingulisi projekte.
STT-Lehtikuva

STT-Lehtikuva (STT, ettevõtte ametliku nimega Oy Suomen Tietotoimisto - Finska Notisbyrån Ab) on Soome uudisteagentuur. 
STT asutati aastal 1887, toona oli agentuuri nimi Suomen Sähkösanomatoimisto. Aastal 1915 liitus Suomen Sähkösanomatoimisto agentuuriga Sanomalehtien Tietotoimisto ja sai oma hilisema nime. 
2010. aastal ühinesid STT ja ajalehtedele uudisfotosid pakkuv fotoagentuur Lehtikuva, võttes uueks nimeks ja kaubamärgiks STT-Lehtikuva. 
STT-Lehtikuva keskne toimetus on Helsingis. 
Agentuuri teenuseid kasutab suurem osa Soome ajalehti, sealhulgas Helsingin Sanomat ja suur hulk kohalikke ajalehti.
Disaini-Jane

"Disaini-Jane" (inglise keeles "Jane by Design") on ABC Family toodetud USA teleseriaal. 
Seriaal räägib Jane Quimbyst (Erica Dasher), teismelisest tüdrukust, keda eksikombel peeti täiskasvanuks ja võeti tema unistuste tööle moemaailmas, maailmakuulsa disaineri Gray Chandler Murray (Andie MacDowell) alluvuses. Nüüd peab ta manööverdama kahe salaelu vahel: üks neist keskkoolis ja teine moemaailmas. Seriaali esimest osa näidati 3. jaanuaril 2012. ABC Family teatas 17. augustil 2012, et saate tootmine on lõpetatud.
Välgumihkel

Välgumihkel on tulemasin, mille tööks on sädemeid tekitades süüdata bensiin või muu vedelkütus (veeldatud gaas, näiteks butaani ja propaani segu). 
Liigitus.
Tulekiviga välgumihkel.
Tulekiviga välgumihkliga pööratakse kivist või terasest rulli, mis käib vastu ferrotseeriumist pulka ja tekitab sädemeid, ning vajutatakse pumpa, mis surub vedeliku üles sädemete juurde.
Elektriline välgumihkel.
Elektriline välgumihkel kasutab sädemetekitamiseks piesoelektrilist süütajat. Elektrilise välgumihkli kasutamine on lihtsam - seal piisab vaid ühele nupule vajutamisest.
Tidningarnas Telegrambyrå

Tidningarnas Telegrambyrå (TT, rootsi keeles 'Ajalehtede Telegrammibüroo') on Rootsi uudisteagentuur, mis kuulub riigi ajalehtedele ja nende omanikest meediaettevõtetele.
Agentuuri peakontor asub Stockholmis ja toimetused lisaks Stockholmile veel Göteborgis, Malmös, Sundsvallis, Umeås ja Luleås.
TT toodab lisaks ajalehtede tarvitatavatele uudistele ka raadiouudiseid.
Nädalaleht

Nädalaleht on ajaleht, mis ilmub kord nädalas.
Parre

Parre (ladinakeelne nimi "Parra") on vald Itaalias Lombardia maakonnas Bergamo provintsis, umbes 30 kilomeetri kaugusel Orobia pealinnast Bergamost.
Trevasco ja Alino mägede nõlvadel, Adda lisajõe Serio jõe orus asuva Parre kõrgus merepinnast on keskmiselt 650 meetrit. Asustus­tihedus on keskmiselt inimest ruutkilomeetri kohta.
Parre piirneb järgmiste omavalitsusüksustega: Ardesio, Clusone, Piario, Ponte Nossa, Premolo, Villa d'Ogna.
Parre halduspiirides asuvad järgmised asulad: Martorasco, Ponte Selva, Sant'Alberto.
Gaius Plinius Secundus omistab Parre ("Parra") asutamise I aastatuhandel e.m.a. maa-ala asustanud orobi hõimudele.
Interfax

Interfax (vene keeles Интерфакс) on Venemaa päritolu rahvusvaheline eraomanduses uudisteagentuur, mille peakontor asub Moskvas. 
Toimetused on agentuuril lisaks Moskvale veel Londonis, New Yorgis, Frankfurdis, Hongkongis, Shanghais, Pekingis, Denveris, Varssavis, Budapestis, Prahas, Kiievis, Minskis ja Almatõs. 
Agentuuri asutasid Moskva raadio rahvusvahelise toimetuse ajakirjanikud aastal 1989. Agentuur keskendub Euroopa ja Aasia uudiste edastamisele.
Kyōdō

Kyōdō Tsūshinsha (jaapani keeles "(共同通信社", inglise keeles "Kyodo News") on Jaapani uudisteagentuur, mille peakontor asub Minatos Tōkyōs. 
Kyōdō tegutseb mittetulundusliku ühistuna.
Agentuur asutati 1945. aastal ja levitab uudiseid peaaegu kõigile Jaapani ajalehtedele, raadio- ja telejaamadele. 
1982. aastal asutati agentuuri rahvusvaheline üksus Kyodo News International, mis asub New Yorgis.
Magyar Távirati Iroda

Magyar Távirati Iroda (MTI) on Ungari riigile kuuluv uudisteagentuur. 
Agentuur on asutatud aastal 1880.
Gaza provints

Gaza provints on 1. järgu haldusüksus Mosambiigis.
Provintsi pindala on 75 709 km² ja elanike arv 1 333 106 (2006).
Provintsis asub Limpopo rahvuspark. Provintsi halduskeskus on Xai-Xai. Gaza provintsist põhjas asub Manica provints, idas Inhambane provints, lõunas Maputo provints. Loodes piirneb ta Mosambiigi ja Zimbabwe piiriga ning läänes Mosambiigi ja Lõuna-Aafrika Vabariigi piiriga.
Gaza provints jaguneb üheteistkümneks ringkonnaks:
Česká tisková kancelář

Česká tisková kancelář (ČTK, Četka) on 1918. aastal asutatud Tšehhi uudisteagentuur, mille peakorter on Prahas. 
Agentuur asutati samal päeval kui Tšehhoslovakkia riik ja on kuulunud algusest peale riigile. 
ČTK avaldab uudiseid tšehhi, slovaki ja inglise keeles.
ELTA

ELTA on Leedu uudisteagentuur, mille peakorter asub Vilniuses. 
ELTA asutas Juozas Eretas aastal 1920 Kaunases.
Aastail 1940–1990 oli ELTA Nõukogude Liidu uudisteagentuuri TASS osa.
Punase kambri unenägu

"Punase kambri unenägu" (hiina keele lihtsustatud kirjas: 红楼梦; traditsioonilises hiina kirjas: 紅樓夢; pinyinis: Hóng Lóu Mèng; Wade–Gilesi transkriptsioonis: Hung Lou Meng) on Hiina kirjaniku Cao Xueqini kirjutatud romaan, üks hiina neljast klassikalisest romaanist. See kirjutati Qingi dünastia ajal, 18. sajandi keskel. "Punase kambri unenägu" peetakse Hiina kirjanduse üheks tippteoseks.
Romaan levis käsikirjaliselt paljundatuna, kuni jõudis 1791. aastal esmakordselt trükki. Seda tuntakse ka pealkirjadega "Kivi lugu" ja "Jutustus kivist" (lihtsustatud kirjas: 石头记; traditsioonilises hiina kirjas: 石頭記; pinyinis: Shítóu jì). Esimesed 80 peatükki kirjutas Cao Xueqin, kuid viimased 40 peatükki lisas Gao E, kes koos oma äripartneri Cheng Weiyuaniga valmistas 1791–1792 ette romaani esimese ja teise trüki.
Arvatavasti on "Punase kambri unenägu" pooleldi autobiograafiline, kajastades loo autori Cao Xueqini enda perekonna tõusu ja langust, suuremas mastaabis aga ka terve Qingi dünastia oma. Nagu autor esimeses peatükis kirjutab, tahtis ta mälestada naisi, kes tundis oma nooruses: sõpru, sugulasi ja teenijarahvast. Romaan paistab silma mitte üksnes tohutu hulga tegelaste ja psühholoogilisse ulatuse, vaid ka 18. sajandi Hiina aristokraatia igapäevaelu ja ühiskondliku struktuuri täpse ja üksikasjaliku kujutamise poolest.
Shāhnāmeh

"Shāhnāmé" (ka "Šahname"; pärsia keeles شاهنامه‎ Šāhnāmeh, "Kuningate raamat") on pikk eepiline poeem, mille millalgi 977. ja 1010. aasta vahel kirjutas Pärsia poeet Firdousi. See on Iraani (ehk Pärsia) rahvuseepos.
"Shāhnāmés" on umbes 50 000 värsirida. See jutustab peamiselt Pärsia impeeriumi müütilisest ja ajaloolisest ajaloost, alates maailma loomisest ja lõpetades islami vallutusega 7. sajandil. Tänapäeval peavad eepost omaks nii Iraan, pärsiakeelsed elanikud naaberriikides, nagu Afganistan ja Tadžikistan, kui ka kogu pärsia kultuuri mõjuala.
Poeem on pärsia kultuuris keskse tähtsusega ja Iraani kultuurilise identiteedi oluline osa. Seda peetakse kirjanduslikuks meistriteoseks. Samuti on see tähtis tänapäevaste zoroastristide jaoks, kuna kujutab zoroastrismi valitsusaega kuni viimase Sassaniidide Pärsia valitseja surmani islami vallutuses ning zoroastrismi valdava mõju lõpuni tänapäeva Iraani aladel.
Rinnad

Rinnad (ainsuses rind) on paarilised elundid primaatide keha ülaosa esipoole piirkonnas, kus asuvad piimanäärmed, mille kaudu emased eritavad imikute toitmiseks rinnapiima.
Meeste ja naiste rind areneb looteeas samadest kudedest. Puberteedieas muudavad naiste suguhormoonid (peamiselt östrogeen) rinna arengut aga viisil, mida meestel suurema testosteroonisisalduse tõttu ei esine.
Raseduse ajal reageerib rind hormoonide keerukale mõjule, mis põhjustab kudede arengut ja paisumist ning viib lõpuks piimaerituseni. Kolm tuntumat neist hormoonidest on östrogeen, progesteroon ja prolaktiin, mis põhjustavad rinnanäärmetes menstruaaltsükli vältel muutusi.
Guptade riik

 
Gupta impeerium (sanskriti keeles गुप्त साम्राज्य, Gupta Sāmrājya) oli Indias umbes 320–550 asunud suurriik, mis kattis suurema osa India subkontinendist. 
Riigi rajas Maharaja Sri Gupta ning talle järgnenud Gupta dünastia oli üks klassikalisi tsivilisatsioone. Guptade valitsusaega iseloomustanud rahu ja majanduslik õitseng aitasid kaasa teaduse ja kunstide arengule. Seda aega nimetatakse India kuldajastuks tänu loodusteaduse, tehnoloogia, insenerikunsti, kirjanduse, kunsti, loogika, matemaatika, astronoomia, religiooni ja filosoofia ulatuslikule arengule, mis pani aluse tänapäeval tuntud hindi kultuurile. 
Gupta dünastia tuntuimad valitsejad olid Chandra Gupta I, Samudra Gupta Suur ja Chandra Gupta II Suur 4. sajandi sanskriti luuletaja Kalidasa väitel vallutasid Guptad umbes 21 kuningriiki nii Indias kui ka kaugemal.
Köharefleks

Köharefleks on tahtmatu mitme ümberlülitusega (polüsünaptiline) kaitserefleks, mis vabastab hingamisteed võõrkehadest (võõrmaterjalist, näiteks tolmust), sekreedikogumitest ja muudest kahjustavatest ärritajatest (köhaärritajatest) ning takistab nende jõudmist kopsu.
Köhaärritajate retseptorid paiknevad ülemiste hingamisteede limaskestas (epiteelis), eelkõige kõris, neelus, hingetoru tagaseinas, kohas kus hingetoru hargneb suuremateks bronhideks, ja suuremates bronhides. Vähemal määral on neid ka väiksemates bronhides ja kopsukelmes. Bronhioolidest ehk kopsutorukestest kaugemal neid ei ole.
Refleksi aferentne närvitee kulgeb uitnärvi (kraniaalnärv X) aferentsete närvikiudude (ülemise kõrinärvi haru sisemise kõrinärvi) kaudu
(täpselt piiritlemata) köhakeskusesse piklikajus.
Uitnärvi ja keele-neelunärvi motoorses tuumas "nucleus ambiguus"'es lülitatakse erutus ümber eferentsele närviteele. Uitnärvi ja ülemise kõrinärvi kaudu juhitakse signaal ajukoorest ja piklikajust häälepilusse, välimistesse roietevahelistesse lihastesse, vahelihasesse ning teistesse hingamislihastesse.
Köha mehhanism on järgmine:
Köha võib esile kutsuda ka uitnärvi kõrvaharu (Aldermani närvi, Arnoldi närvi) stimuleerimine. Seda nimetatakse Arnoldi refleksiks.
Hingamisteede tõhusat tühjendamist võib takistada hingamislihaste nõrkus, trahheostoomia ja häälepaelte patoloogia (sealhulgas paralüüs ja anesteesia). Refleksi kahjustavad kõhulihaste ja hingamislihaste nõrkus. See võib olla tingitud lihaste nõrkust või paralüüsi põhjustavast haigusest, pikaajalisest liikumatusest või nende lihaste operatsioonist. Voodis lamamine takistab rindkere laienemist ja piirab köhimiseks valmistumisel sissehingatava õhu hulka, nii et köhimine jääb nõrgaks ja ebatõhusaks. Refleksi võib kahjustada ka refleksikaare aferentsesse harusse kuuluva ülemise kõrinärvi sisemise osa kahjustus. Seda närvi kahjustab tavaliselt võõrkeha, näiteks kanaluu neelamine, mille tagajärjel see jääb pidama pirnsopisesse või neelu või see eemaldatakse kirurgiliselt.
Tsentraalse toimega köhavastased vahendid, näiteks kodeiin, pidurdavad köharefleksi ajutüve lülituste tasandil.
Veiko Kaasik

Veiko Kaasik (10. juuni 1968 – 11. mai 2013) oli eesti meremees ja jurist. 
Tallinna Riiklikus Merekoolis omandas tüürimehe elukutse. Aastatel 1987–1993 töötas ta merel, jõudes rühmakomandörist vanemohvitseriks.
Õppis Concordia Rahvusvahelises Ülikoolis ja Tartu Ülikooli Õigusinstituudis. Töötas ASA Kindlustuses kindlustustalituse juhatajana ning asutas juba õpingute ajal omanimelise õigusbüroo. 
2001. aastal vannutas justiitsminister Märt Rask Veiko Kaasiku kohtutäituri ametisse. 
Vabal ajal tegeles auto- ja purjespordiga. Oli ESS Kalev Jahtklubi juhatuse ning Kohtutäiturite ja Pankrotihaldurite Koja liige.
Inhambane provints

Inhambane provints on 1. järgu haldusüksus Mosambiigis.
Provintsi pindala on 68 615 km² ja elanike arv 1 412 349 (2006). Provintsi halduskeskus on Inhambane ja suurim linn Maxixe. Inhambane provintsist läänes asub Gaza provints, loodes Manica provints, kirdes Sofala provints ning idas ja lõunas India ookean.
Inhambane provints jaguneb kaheteistkümneks ringkonnaks:
Padania

Padania on kohanimi, mida kasutatakse alternatiivselt Po madaliku või Apenniinidest põhjas asuvate Itaalia piirkondade kohta. Padania on tuletatud Po jõe ladinakeelsest nimest – "Padus".
Nimekuju Padania kasutas esimesena Itaalia Geograafiaühing 1903. aastal avaldatud Gian Lodovico Bertolini artiklis Lombardia nime kohta. 1910. aastal avaldatud professor Antonio Mariani teoses "Itaalia majandus- ja sotsiaalgeograafia" jagas autor Itaalia kaheks piirkonnaks: Padaniaks (põhjaosa) ja Apenniniaks (lõunaosa).
Köhakeskus

Köhakeskus on köhimist juhtiv keskus peaajus. Täpsemalt paikneb see piklikajus.
Köhavastased vahendid mõjutavad köhakeskust.
Ehitus.
Köhakeskuse täpne asukoht ja toimimisviis on jäänud mõnevõrra tabamatuks. Johannes Peter Müller täheldas 1838. aastal, et köharefleksi koordineerib piklikaju. Selle uurimine on edenenud aeglaselt, sest katseloomade tavalised anesteetikumid olid morfiin ja opiaadid, mis köhimist tugevalt pidurdavad. Tõenäoliselt on köhakeskusel kattuvusi ka hingamisrütmi generaatori võrgustikuga, mis tähendab, et tegemist ei ole mitte niivõrd konkreetse piirkonnaga kui funktsiooniga ajutüve hingamis- ja refleksivõrgustikes.
Köharefleksi käigus liigub erutus köharetseptoritest neuronitesse solitaartuumas ja sealt hingamisvõrgustike teistesse osadesse. Köhareaktsiooni mustrigeneraator võib olla eel-Bötzingeri kompleks. On teada, et köhareaktsioonis etendavad olulist osa piklikaju kaudaalse õmblustuuma osad "nucleus raphe obscurus" ja "nucleus raphe magnus". Mustrigenereerimisesse ja -regulatsiooni võivad olla kaasatud veel pneumotaksiline keskus, lateraalne tegmentaalne ala ja sügavad väikeaju tuumad. Selle mudeli põhjal on loodud hingamist, neelamist ja köhimist koordineerivate piklikaju süsteemide ühendmudelid.
Lisaks saab köhimist esile kutsuda ja pidurdada tahtlikult, mis viitab peaaju kõrgemate süsteemide juhtivale rollile. Tahtliku, allasurutud ja indutseeritud köhimise funktsionaalne aju piltdiagnostika näitab, et isegi tahtmatu köhimise puhul võib olla kaasatud mitu ajukoore ala. Teisalt paistab, et tahtlik köhimine ei aktiveeri piklikaju süsteeme.
Johann Voldemar Jannseni nimeline auhind

Johann Voldemar Jannseni nimeline auhind on Pärnu linna auhind Pärnu kultuuri- ja haridusellu märkimisväärse panuse andnud isikutele.
Auhind asutati 1994. aastal. Auhinnaks on Johann Voldemar Jannseni bareljeefiga medal ja rahaline preemia.
Granbury

Granbury on linn Ameerika Ühendriikides Texase osariigis, Hoodi maakonna halduskeskus.
Granbury asub umbes 55 km Fort Worthist edelas. Linna geograafilised koordinaadid on .
Linnas elas 2010. aastal 7978 inimest.
Asula on saanud nime Ameerika Riikide Konföderatsiooni väejuhi Hiram B. Granbury järgi.
Paljud linna ajaloolised hooned, sealhulgas ooperimaja, on mälestistena kaitse alla võetud.
15. mail 2013 tabas linna tornaado, mis purustas hooneid ja põhjustas vähemalt kuue inimese hukkumise.
Nyagatare

Nyagatare on linn Rwanda Idaprovintsis, Nyagatare ringkonna halduskeskus.
Nyagatare asub umbes 80 km Kigalist kirdes. Linn asub 1400 meetri kõrgusel merepinnast.
Linnas elas 2012. aastal hinnanguliselt 8500 inimest.
Nyagatares on 2006. aastal asutatud Umutara tehnikaülikool, haigla, turg ja mitu pangakontorit.
Pürolüüsigaasikromatograafia

Pürolüüsigaasikromatograafia (pürolüüsikromatograafia) on analüütilise keemia meetod, mis võimaldab uurida kõrgmolekulaarseid materjale sellele iseloomulike pürolüüsiproduktide (fragmentide) gaasikromatograafilise "sõrmejälje" põhjal.
Materjali proov inertses keskkonnas või vaakumis kuumutatakse kvartstorus plaatinatraadil kiiresti 600–1000°C. Seejuures suured polümeersed molekulid katkevad nõrgematest kohtadest andes madalama molekulmassiga lenduvad fragmendid. Need karakteersed fragmendid lahutatakse gaasikromatograafiliselt.
Sellel meetodil saadud kromatogrammidel on tavaliselt palju materjalile iseloomulike fragmentide piike. Seda kromatogrammi saab kasutada proovi materjali iseloomustava "sõrmejäljena". Meetod on osutunud kasulikuks sünteetiliste polümeermaterjalide, tekstiilmaterjalide, nafta ja naftasaaduste, värvide, biomolekulide jm identifitseerimisel. Seejuures võrreldakse tuntud ja uuritava materjali pürolüüsigaasikromatogramme.
Võhma Lihakombinaat

Võhma Lihakombinaat oli Võhmas tegutsenud lihatööstusettevõte.
Ajalugu.
15. aprillil 1928 loodi ühisus Võhma Eksporttapamaja. 5. augustil 1928 pandi tapamajale nurgakivi ja maja avati 10. veebruaril 1929. Võhma asus raudtee ja kaubateede ristumiskohal, ümbruskonnas oli heal järjel sea- ja veisekasvatus. Sõjaeelsel ajal tegutses linnas Võhma Ühispank, kust käis läbi suur osa Põhja-Viljandimaa põllumajandusettevõtete rahast.
1940. aasta juunis tapamaja natsionaliseeriti nõukogude võimu poolt ja põles sõja ajal maha. 
1972–1975 ehitati Võhmasse uus lihakombinaat. 1980. aastatel töötas Võhma Lihakombinaadis üle 800 töötaja ning Võhmast kujunes monofunktsionaalne asula.
1989–1994 oli kombinaadi direktor Arvi Kotsar.
1990. aastal oli lihakombinaat oma 45 miljoni rublase käibega Viljandi maakonna suurim ettevõte. Seal töötas 618 inimest ja ühe vahetuse jooksul töödeldi 135 tonni liha.
Võhma Lihakombinaat pankrotistus esimest korda 1994. aastal ja lõplikult 1996. aastal. Ettevõtte sulgemine tõi linna suure tööpuuduse.
1996. aastal ostis Võhma linnavalitsus Võhma Majandusühisuselt vana kaubamaja esimese korruse, et mahapõlenud kultuurimaja asemele ehitada uus kultuurikeskus. Vabariigi valitsuse reservfondist selleks eraldatud rahast jäi üle 357 000 krooni. See oleks tulnud seaduse järgi tagastada reservfondile, kuid linnavalitsus maksis sellega lihakombinaadi pankroti tagajärjel töötuks jäänud inimeste küttevõlgu. Et tol aastal (1996) laekus linnaeelarvesse loodetust vähem tulumaksu, ei õnnestunudki seda summat reservfondi tagasi maksta. Riigikontroll avastas selle 1997. aastal. 1998. aastal eraldati see summa uue kultuurikeskuse ehituseks.
Priit Värk

Priit Värk (sündinud 11. aprill 1985 Tartus) on Eesti omavalitsustegelane, Paide linnapea 2014–2015 ja 2017–2021. 
Haridus.
Ta on lõpetanud 2004. aastal Paide Ühisgümnaasiumi ja 2008. aastal Tartu Ülikooli ajaloo erialal.
Töö ja poliitiline tegevus.
Priit Värk kuulus 2009–2021 Isamaa ja Res Publica Liitu (hiljem erakond ISAMAA). 
Ta kandideeris 2009. aastal kohaliku omavalitsuse volikogu valimistel Paide linnas noortest koosneva valimisliidu Tuleviku Paide ridades, kogus 22 häält ega osutunud valituks. 
2013. aastal kandideeris ta Tallinnas Nõmme linnaosas Isamaa ja Res Publica Liidu nimekirjas ja kogus 176 häält. Ta pääses volikokku ning oli seal rahandus- ja revisjonikomisjoni liige.
16. juunil 2014 valiti Paide linnavolikogus 11 poolthäälega 21-st Priit Värk linnapeaks, tema esimene ametiaeg lõppes märtsis 2015. 
Aastatel 2015–2017 töötas Priit Värk Riigikogus IRL-i fraktsiooni nõunikuna ning 2017. aastal lühikest aega ka kaitseminister Jüri Luige nõunikuna.
2017. aastal kandideeris ta Paide linnavolikogu valimistel ja kogus 168 häält. Isamaa erakond (endine Isamaa ja Res Publica Liit) võitis Paides valimised ja Priit Värgist sai teist korda linnapea. 
2021. aasta kohalikel valimistel moodustas koos mõttekaaslastega valimisliidu Uus Paide ja kogus isiklikult 289 häält, mis oli parim tulemus Paides. Pärast seda kuulub linnavolikokku. 
Ühiskondlik tegevus.
Priit Värk oli aastatel 2008–2012 Eesti Omanike Keskliidu volikogu liige, 2013–2016 juhatuse liige ja 2013–2014 liidu tegevjuht.
2009. aastal taasasutas ta Paide Maleklubi ja kuulub siiani juhatuse koosseisu. Ta on kuulunud males Eesti noortekoondisse 1997. aastal Euroopa meistrivõistlustel (U12, Tallinn) ja 2000. aastal noorte maleolümpial (Artek, Ukraina). 
Ta on mitmekordne Järvamaa meister välk-, kiir- ja tavamales. 2019. aastast kuulub ka Eesti Maleliidu juhatusse.
Isiklikku.
Priit Värgi vanavanaisa Mihkel Reimann oli aastatel 1938–1939 Riigivolikogu liige.
Mauri Repo

Mauri Repo (31. jaanuar 1945 – 19. mai 2002) oli aastatel 1981–1987 Soome Töölisspordi Liidu ehk TULi suusakoondise peatreener ning enne seda TULi mittekoosseisuline treener. 
Ta oli erialalt kehalise kasvatuse õpetaja ning töötas mõnda aega ka Jyväskylä linnavalitsuse spordiosakonna juhatajana. Mauri Repot võib pidada kepikõnni loojaks.
Mauri roll kepikõnni loomisel.
Mauri Repol oli oluline roll nii TULi treeneri kui ka treenerite koolitaja ning mitmete suusatamist käsitlevate treeningu- ja koolitusmaterjalide koostajana. Repo kirjutatud suusaspordi käsiraamatutes „Hiihdon lajiosa“ (1974), „Hiihdon lajiosa” (1979), „Nuorten hiihdon valmennusopas” (1983) ja „Hiihdon 2-tason koulutusmateriaali” (1989) on esmakordselt tutvustatud ka kepikõnniharjutusi ning kepikõnni osatähtsust suusatajate ettevalmistuses. Sel ajal ei olnud kepikõnd veel iseseisva tervisespordialana tunnustust leidnud. Repo on ligi kümne spordikäsiraamatu autor.
MSC Musica

MSC Musica on ettevõttele Compania Naviera Musica kuuluv ristluslaev, mis on ehitatud 2006. aastal Chantiers de l'Atlantique'i tehases Saint-Nazaire'is Prantsusmaal.
MSC Musica on esimene MSC Cruisese Musica-klassi laev, ta sõsarlaevad on MSC Orchestra, MSC Poesia ja MSC Magnifica. Laeva käitab laevakompanii MSC Cruises.
2013. aastal sõitis MSC Musica Läänemerel ja reisid väljusid Kielist. 2013. aasta sügisel külastas laev esimest korda Musta mere sadamaid. Laev sõidab Panama lipu all. Kodusadam on Panamá.
Serio

Serio (ladinakeelne nimi "Sarius"; bergamo murdes "Sère") on jõgi Põhja-Itaalias Lombardia maakonnas Bergamo ja Cremona provintsides. 
Adda vasakpoolse lisajõe Serio läte on Torena mäe nõlvaldel. Jõgi suubub Addasse Bocca Serios, Montodine keskusest lõunas. 
Bergamo Alpides, Valbondione lähistel, moodustab jõgi Serio joa (umbes 1750 meetri kõrgusel merepinnast asuva joa kogulangus on 315 m).
Umbes 50 kilomeetri pikkuses Serio orus asub 38 omavalitsusüksust.
Montodine

Montodine (crema murdes "Muntóden", "Culumbare" ja "Bóca Sère") on vald Itaalias Lombardia maakonnas Cremona provintsis.
Montodine kõrgus merepinnast on keskmiselt 61 meetrit. Asustustihedus on keskmiselt inimest ruutkilomeetri kohta.
Montodine piirneb järgmiste omavalitsusüksustega: Bertonico, Castelleone, Castiglione d'Adda, Gombito, Moscazzano, Ripalta Arpina, Ripalta Cremasca, Ripalta Guerina.
Montodine lõunaosas suubub Addasse Serio jõgi.
Arnold Laugus

Arnold Laugus (2. august 1917 Puurmani vald – 7. mai 2013) oli eesti pedagoog ja akvarellikunstnik.
Teise maailmasõja ja Saksa okupatsiooni ajal õppis ta Haapsalu Õpetajate Seminaris, jätkas seejärel õpinguid Tartus.
Aastatel 1944–1962 töötas ta õpetajana Tallinna 22. Keskkoolis ja 1962–1975 algklasside õpetajana (andes tunde valdavalt kunstikallakuga klassides) Tallinna 46. Keskkoolis.
Pedagoogitöö kunstikallakuga koolis innustas teda alustama kunstikatsetusi akvarellitehnikas, hiljem ka teistes maalitehnikates. 
Laiemalt on teada tema naivismi kalduvad tööd 1980. aastatest, teda inspireeris Eesti loodus oma aastaaegade ja paikadega, loodus jäi tema põhivaldkonnaks. 1981. aastast esines ta Eesti näitustel; aastast 1986 ka Riias ja aastast 1990 Prantsusmaal.
Temalt ilmus ka kirjandusteoseid: neljavaatuseline näidend "Lunastatud põld" (1940) ning kooliõpetaja mälestused "Maa sool" (2007) ja romaan "Elav maa" (2008).
Pomesaania

Pomesaania (saksa keeles "Pomesanien", poola keeles "Pomezania") oli ajalooline piirkond Preisimaal.
Piirkonna nimetus pärines preisikeelsest sõnast "Pomedian". 
Tänapäeval kuulub piirkond Poola Pomorze ja Warmia-Masuuria vojevoodkonda.
Pomesaania asus Vana-Preisimaal. Preisi ristisõja alguseks 13. sajandil piirnes see preisi hõimude – pomesaanidega asustatud piirkond lõunas Kulmimaaga ja põhjas Warmiaga. Pomesaania läänepiir kulges mööda Visla jõge, põhjapiir aga mööda Nogati jõge kuni Druzno järveni. Lõunasse jäid metsaga kaetud aladel ülalpool Osa () ja Drwinka () jõgedest ja Drwinka järvest. 
1250. aastal jaotati piirkond Saksa ordu ja Pomesaania piiskopkonna piiskopi vahel ning piiskopkond sai 1/3 piirkonnast oma diötseesi.
Irina Anniko

Irina Anniko (7. november 1933 Tartu – 11. mai 2013) oli eesti muusikapedagoog.
Ta lõpetas aastal 1955 koorijuhtimise erialal (Ira Trilljärve klassis) Tallinna Muusikakooli ja aastal 1960 koorijuhi-muusikaõpetaja erialal (Heino Kaljuste klassis) Tallinna Riikliku Konservatooriumi.
Ta oli aastatel 1960–1978 Tallinna Riikliku Konservatooriumi raamatukogu juhataja. Aastatel 1978–2001 oli ta Georg Otsa nimelise Tallinna Muusikakooli direktori asetäitja õppealal.
Isiklikku.
Tema ema Nadežda Sillar (1910–1986) oli laulja (metsosopran).
Chemult

Chemult on asula Ameerika Ühendriikides Oregoni osariigis Klamathi maakonnas.
Elanike arv oli 2010. aasta rahvaloenduse järgi umbes 300. 
Chemult asub 1452 meetri kõrgusel üle merepinna.
Ira Trilljärv

Ira Trilljärv (3. detsember 1924 Tallinn – 30. august 1980 Tallinn) oli eesti koorijuht.
Ta lõpetas aastal 1947 Tallinna 7. Keskkooli ja aastal 1951 Tallinna Riikliku Konservatooriumi (Gustav Ernesaksa klassis).
Ta oli aastatel 1951–1966 teatris Estonia koormeister ja 1966–1969 kontsertmeister. Aastatel 1969–1980 oli ta Tallinna Riiklikus Konservatooriumis kontsertmeister.
Isiklikku.
Tema vanaisa oli Aleksander-Harald Trilljärv.
Biograafiad (La)

Biograafiad (La) loetleb Vikipeedias olemasolevaid või kavatsetavaid artikleid isikutest, kelle nimi algab tähtedega "La".
Guguan

Guguan on Põhja-Mariaanidele kuuluv väike vulkaaniline saar Mikroneesias Mariaanides. 
Saar asub Alamagani saarest 30 kilomeetrit lõunas, Sarigani saarest 67 kilomeetri kirdes ja Saipani saarest umbes 250 kilomeetri kaugusel põhjas. Saar on kujult ümmargune. Saare pindala on 3,87 km². Saarel asub kaks vulkaani, millest üks on aktiivne. Viimane purse toimus 1883. aastal.
Saare avastas 1668. aastal Diego Luis de Sanvitores.
Saarel puudub inimasustus.
Alamagan

Alamagan on vulkaaniline saar Mikroneesias Mariaanides. Saar kuulub Põhja-Mariaanidele.
Alamagani pindala on 11 km² ja kõrgeim koht asub 744 meetri kõrgusel üle meepinna. Saarel elab ohustatud mikroneesia roolind.
2000. aastal elas saarel veel kuus inimest, kuid 2009. aastal evakueeriti saare elanikud enne taifuuni saabumist ja pärast seda on saar asustamata.
Rota saar

Rota on Põhja-Mariaanide lõunapoolseim saar.
Saare suuremad asulad on Songsong (1321 elanikku 2000. aastal) ja Sinapalo.
Rota pindala on 85,38 km². Rannajoone pikkus on 61,6 kilomeetrit. 2000. aastal elas saarel 3283 inimest ja 2010. aastal 2527 inimest.
Saare kõrgeim koht asub 488 meetri kõrgusel üle merepinna.
Songsong

Songsong on suurim küla Rota saarel Põhja-Mariaanides.
2000. aastal elas külas 1321 inimest.
Sõna "songsong" tähendab tšamorro keeles küla.
Sinapalo

Sinapalo on küla Põhja-Mariaanides Rota saarel.
Sinapalo on Rota saare suuruselt teine küla.
Hoodi maakond

Hoodi maakond ("Hood County") on maakond USA-s Texase osariigis.
Maakonna halduskeskus on Granbury.
Maakonna pindala on 1132 km². Veepindala on 39 km².
Elanike arv oli 2010. aasta rahvaloenduse järgi 51 182. Aastal 2000 oli elanikke 41 100.
Ajalugu.
Hoodi maakond moodustati 1866. aastal Johnsoni maakonna osast. Maakond on saanud nime Ameerika Riikide Konföderatsiooni kindralleitnandi John Bell Hoodi järgi.